פיפת' הרמוני

פיפת' הרמוני (באנגלית: Fifth Harmony; ובתרגום חופשי, "ההרמוניה החמישית") הנקראת גם 5th Harmony או 5H, הייתה להקת בנות אמריקאית שהורכבה מנורמני קורדיי, לורן חורגי, אלי ברוק, דיינה ג'יין וקמילה קביו עד עזיבתה את הלהקה בדצמבר 2016. הלהקה הייתה בעלת חוזה הקלטות משולב בסייקו רקורדס ואפיק רקורדס, השייכות לסיימון קאוול ואל. איי. ריד, בהתאמה. זאת לאחר שזכו במקום השלישי בעונה השנייה של The X Factor בארצות הברית. במהלך שנות פעילותה, הוציאה הלהקה שלושה אלבומי אולפן ומספר סינגלים שזכו להצלחה. בשנת 2012, נבחנו אלי ברוק, דיינה ג'יין, לורן חורגי, קמילה קביו ונורמני קורדיי באודישנים לתוכנית המציאות האקס פקטור האמריקאית כסולניות. כולן נכשלו להעפיל לשלב השלישי בתחרות בקטגוריית ה"צעירים". אולם, שופטי התכנית - סיימון קאוול, בריטני ספירס, אל. איי. ריד ודמי לובאטו החליטו להחזירן לתחרות כלהקה, וכמתמודדות בקטגוריית ה"להקות". שמה המקורי של הלהקה היה LYLAS (ראשי התיבות של Love You Like A Sister, בעברית: אוהבת אותך כמו אחות), אך להקת בנות אחרת (המורכבת מארבע אחיותיו של הזמר ברונו מארס) עם אותו השם טענה שהתכנית גנבה את שמן. בעקבות זאת שינו הבנות את שמה של הלהקה לשם - 1432 (משלב דיבורי של I Love You Too, בעברית: אני אוהבת אותך גם), שנחשף בשידור החי הראשון של התוכנית ב-31 באוקטובר, והשיר הראשון איתו הופיעו בתור להקת 1432 היה "We Are Never Ever Getting Back Together" של הזמרת טיילור סוויפט. קאוול וריד היו ביקורתיים לגבי שמה של הלהקה, עד שלבסוף קאוול הציע לשנות אותו. ב-1 בנובמבר הן הופיעו עם השיר "Skyscraper" של לובאטו, לאחר שהיו מעמדות להדחה. הלהקה ניצלה מהדחה, ובאותה ההזדמנות הודיע קאוול ששמה החדש של הלהקה יוענק לה על ידי המעריצים, שיציעו ויבחרו את שמה החדש במדיה החברתית. כך קיבלה הלהקה את שמה הנוכחי - פיפת' הרמוני. בשלב חצי הגמר של התוכנית, הלהקה הופיעה עם השירים "Anything Could Happen" של הזמרת אלי גולדינג ו-"Impossible" של הזמרת שונטל (בפעם השנייה במסגרת התוכנית), שבוצע בחלקו בשפה הספרדית על ידי שלוש מחברות הלהקה (קביו, חורגי וברוק). פיפת' הרמוני העפילה אל שלישיית הגמר יחד עם המתמודדים טייט סטיבנס וקרלי רוז סוננקלר. בגמר הן ביצעו שוב את השיר "Anything Could Happen", ואת השיר "Give Your Heart a Break", אותו ביצעו יחד עם לובאטו. שיר הגמר שלהן היה "Let It Be" של להקת הביטלס. אמנם הלהקה לא הצליחה להעפיל לסיבוב השני של הגמר והן סיימו במקום השלישי, אך הן היו לקבוצה הראשונה שהגיעה לשלישיית הגמר בגרסה האמריקאית של התחרות. ב-17 בינואר 2013, כחודש לאחר גמר העונה השנייה של האקס פקטור, הלהקה הוחתמה בהסכם משולב בחברות התקליטים "אפיק רקורדס" השייכת לריד, ו-"סייקו רקורדס" השייכת לקאוול. בפברואר 2013 החלה הלהקה לבצע גרסאות כיסוי לשירים של אמנים רבים, ביניהם פרנק אושן, לנה דל ריי, ריהאנה, טיילור סוויפט, ואן דיירקשן, אד שירן ואריאנה גרנדה. בבמאי, שיתפה הלהקה פעולה עם ההרכב "Boyce Avenue" וביצעה ביחד איתם גרסת כיסוי לשיר "Mirrors" של ג'סטין טימברלייק. ביוני, פורסם עוד סרטון של הלהקה עם ההרכב, בו הם מבצעים יחדיו גרסת כיסוי נוספת לשיר "When I Was Your Man" של ברונו מארס. ב-27 באפריל 2013 הופיעה הלהקה בטקס פרסי המוזיקה של רדיו דיסני עם השיר "Anything Could Happen" של אלי גולדינג. ב-16 ביוני 2013 יצא סינגל הבכורה של הלהקה "Miss Movin' On", והגיע למקום ה-76 במצעד הבילבורד הוט 100. כחודש לאחר מכן, יצא קליפ המלווה את השיר. ב-18 ביולי הוציאה הלהקה את הסינגל השיווקי "Me & My Girls", בלעדי לרדיו דיסני. ב-25 באוגוסט יצא הקליפ הנלווה לשיר. במהלך ספטמבר 2013 הופיעה הלהקה כמופע החימום בסיבוב ההופעות של הזמרת הבריטית שר לויד. ב-25 בספטמבר 2013 הגיעה הלהקה למקום ה-21 ברשימת ה"21 Under 21" של מגזין בילבורד. בסוף ספטמבר 2013 נודע כי הלהקה תצטרף לסיבוב ההופעות "The Neon Lights Tour" של דמי לובאטו כמופע חימום עם ליטל מיקס. באוקטובר 2013 יצא לאור המיני-אלבום הראשון של הלקה, Better Together, שכלל את שני הסינגלים שהוציאה הלהקה עד צאתו והגיע למקום ה-6 במצעד בילבורד 200. למיני אלבום יצאו גם שתי גרסאות דיגיטליות בשפה הספרדית בשם "Juntos" ו-"Juntos Acoustic", שיצאו לאור בנובמבר 2013. באותו החודש הופיעה הלהקה בעונה השלישית של האקס פקטור עם השיר "Me & My Girls". בסוף שנת 2013 הוציאה הלהקה במופע ה-Jingle Ball לצד מיילי סיירוס ואוסטין מאהון. בינואר 2014 מותג האופנה "Jovani Fashion" בחר בחברות הלהקה כפרזנטוריות לקולקציות שמלות הנשף שלו. באותו החודש, הקליטה הלהקה את השיר "Anything Is Possible" כחלק מקמפיין שיווקי בשביל חברת ברבי. בפברואר ומרץ 2014, יצאה הלהקה לסיבוב הופעות מצומצם בארצות הברית בשם "The Worst Kept Secret Tour". בפברואר 2014 זכתה בטקס פרסי המוזיקה של רדיו דיסני בקטגוריית "האמן הפורץ". ב-7 ביולי יצא הסינגל "Boss" מתוך אלבום הבכורה של הלהקה, השיר הגיע למקום ה-43 בארצות הברית ומאוחר יותר הגיע למעמד פלטינה. באותו החודש הופיעה הלהקה כמופע החימום של הזמר אוסטין מאהון, יחד עם שון מנדס. באוגוסט 2014 זכתה הלהקה בפרס "האמן המבטיח" בטקס פרסי ה־VMA. ב-28 באוקטובר יצא לאור הסינגל "Sledgehammer" וחודש לאחר מכן יצא הקליפ המלווה את השיר. הסינגל הגיע למקום ה-40 בארצות הברית, והגיע אף הוא למעמד פלטינה. ב-3 בדצמבר 2014 הוציאה גרסת כיסוי ווידאו קליפ לשיר "All I Want for Christmas Is You" לכבוד חג המולד. ב-7 בינואר 2015 הוציאה הלהקה גרסת כיסוי לשיר "Uptown Funk" של ברונו מארס ומארק רונסון. ב-27 בפברואר 2015 החלה הלהקה את סיבוב ההופעות הבינלאומי הראשון שלה - "The Reflection Tour", שנמשך כשנה וכלל 64 מופעים באמריקה הצפונית, אירופה ואסיה. ב-19 בינואר פרסמה הלהקה את השיר "Worth It" בשיתוף קיד אינק בערוץ היוטיוב שלה. השיר יצא מאוחר יותר כסינגל רשמי עם קליפ נלווה והגיע למקום הראשון בישראל, ולמקום ה-12 בבילבורד הוט 100 ונחשב לאחד הסינגלים המצליחים של הלהקה, והגיע למעמד פלטינה משולשת בארצות הברית. ב-30 בינואר 2015 יצא לאור אלבום הבכורה של הלהקה, Reflection. האלבום הגיע למקום ה-5 בארצות הברית, וקיבל את התואר אלבום זהב. הלקה לקחה חלק בקמפיין נגד עישון לבני נוער וצילמה את הווידאו “Left Swipe Dat” לצד בקי ג'י וכוכבי רשת נוספים. באפריל 2014, הופיעה הלהקה בבית הלבן לכבוד חגיגות חג הפסחא. באותו החודש זכתה הלהקה בטקס פרסי המוזיקה של רדיו דיסני בקטגוריית "הרכב המוזיקה הטוב ביותר". במאי 2015 השתתפה הלהקה בקמפיין למען זכויות בעלי חיים של "Peta2". ביוני 2015 פורסם כי חברות הלהקה יתפקדו כפרזנטוריות של מותג האופנה האמריקאי "Candie’s", ואף הוציאה את הקליפ "Rock Your Candie's" במסגרת הקמפיין. ב-14 באוגוסט הוציאה הלהקה את הסינגל "I'm in Love with a Monster" מתוך פסקול הסרט מפלצת של מלון 2, עם קליפ נלווה כשבוע לאחר מכן. באותו החודש, זכתה הלהקה בפרסי בחירת הנוער 2015 בקטגוריות "להקת הבנות הנבחרת" ו-"השיר של הקיץ" על "Worth It". ב-18 בנובמבר 2015 הוציאה קביו סינגל עצמאי ראשון, "I Know What You Did Last Summer" יחד עם שון מנדס, הפעם הראשונה בה חברה בלהקה מוציאה פרויקט עצמאי. בדצמבר 2015 זכתה הלהקה בפרס "להקת השנה" בפרסי הנשים של בילבורד. ב-25 בפברואר 2016 הודיעה הלהקה על יציאת אלבומן השני, 7/27. יום לאחר מכן, הוציאו את הסינגל הראשון מתוך האלבום, "Work From Home" בשיתוף טיי דולה סיין, יחד עם וידאו קליפ נלווה. השיר הגיע למקום ה-4 בארצות הברית, והיה לסינגל המצליח ביותר של הלהקה. השיר זכה בפרס VMA ו-פרס המוזיקה האמריקאית והווידאו קליפ שלו היה לנצפה ביותר בשנת 2016. ב-24 במרץ הוציאה הלהקה את הסינגל השיווקי "The Life" מתוך האלבום. ב-6 במאי הוציאה הלהקה את הווידאו קליפ לשיר "Write on Me". ב-27 במאי יצא האלבום והגיע למקום ה-4 בארצות הברית. ב-22 ביוני יצאה הלהקה לסיבוב ההופעות 7/27 Tour שכלל כ-73 מופעים באמריקה הדרומית, אמריקה הצפונית, אירופה ואסיה. ב-23 ביוני הוציאה הלהקה את הסינגל "All in My Head (Flex)" בשיתוף פטי ואפ עם וידאו קליפ נלווה. השיר הגיע למקום ה-24 בארצות הברית וזכה בפרס VMA. ב-4 באוגוסט השתתפה הלהקה בקמפיין לתמיכה בנבחרת ההתעמלות האמריקאית לקראת אולימפיאדת ריו דה ז'ניירו, בליווי השיר "That’s My Girl". ב-19 בספטמבר יצא השיר כסינגל עם קליפ נלווה. ב-18 בדצמבר פרסמה הלהקה מכתב ברשתות החברתיות בו הן מודיעות על החלטתה של קביו לעזוב את הלהקה. בתחילת 2017 הלהקה האריכה את חוזה ההקלטות שלהן ונודע כי הן יוציאו את אלבומן השלישי כרביעייה, ללא קביו. ב-18 בינואר הופיעה הלהקה לראשונה ללא קביו בפרסי בחירת הקהל עם השיר "Work from Home" בגרסה מחודשת ללא קולה של קביו, בנוסף, זכתה הלהקה בטקס בפרס "הלהקה האהובה". ב־29 במאי 2017 הכריזה הלהקה על הסינגל החדש שלהם, "Down", בו השתתף הראפר גוצ'י מיין. השיר יצא ב-2 ביוני 2017 והגיע למקום 42 בבילבורד הוט 100. ב־24 ביולי 2017, במהלך הופעה בתוכנית The Tonight Show של ג'ימי פאלון, הודיעה הלהקה כי אלבום האולפן השלישי שלהן יקרא בשם Fifth Harmony. האלבום יצא ב-25 באוגוסט 2017, והגיע למקום ה-4 בבילבורד 200. הבנות הופיעו בטקס ה-VMA לשנת 2017 עם הסינגלים "Angel" ו-"Down" עם מיין. ב-9 באוגוסט הודיעו כי ייצאו לסיבוב ההופעות הרשמי השלישי שלהן. הקבוצה הוציאה את הסינגל השני מתוך האלבום, ששמו "He Like That". הווידאו קליפ לשיר יצא ב-25 באוגוסט 2017, וכסינגל לרדיו ב־19 בספטמבר 2017. הלהקה הקליטה את השיר "Can You See" לסרט הכוכב. הן הוציאו סרטון לירי לשיר ב-17 באוקטובר 2017. אלבום הפסקול של הסרט יצא ב-24 באוקטובר 2017. ב-26 באוקטובר הוציאו את השיר "Por Favor" עם פיטבול כסינגל השלישי מתוך האלבום. ב-29 בספטמבר יצאה הלהקה לסיבוב ההופעות "PSA Tour" שכלל כ-21 מופעים באמריקה הדרומית, אסיה ואמריקה הצפונית. סיבוב ההופעות נמשך עד 11 במאי 2018. ב-19 במרץ 2018 פרסמה הלהקה הצהרה בה היא מודיעה על פירוקה מיד בסוף סיבוב ההופעות המשותף שלהן, שהמופע האחרון בו התקיים ב-11 במאי 2018 בהוליווד, פלורידה. לאחר ההודעה וסיום סיבוב ההופעות, הוציאה הלהקה את הסינגל השיווקי "Don't Say You Love Me" כסינגל האחרון שלהן, יחד עם קליפ נלווה. הלהקה זכתה בפרסי בחירת הילדים של ניקלודיאון 2018 בפרס "הלהקה האהובה". אלי ברוק: נולדה ב-7 ביולי 1993 בטקסס, ארצות הברית. השיקה קריירת סולו בשנת 2017 וחתומה על חוזה הקלטות עצמאי באטלנטיק רקורדס. השתתפה כמתמודדת בתחרות רוקדים עם כוכבים בשנת 2019, והגיעה למקום השלישי. צפויה להוציא את אלבום הבכורה שלה בשנת 2020. דיינה ג'יין: נולדה ב-22 ביוני 1997 בקליפורניה, ארצות הברית. לאחר פירוק הלהקה חתמה בחברת "HitCo Entertainment" של אל. איי. ריד. סינגל הבכורה שלה, "Bottled Up" בשיתוף טיי דולה סיין יצא בספטמבר 2018, ולאחריו המיני-אלבום הראשון שלה, "Dinah Jane 1" בתחילת 2019. לורן חורגי: נולדה ב-27 ביוני 1996 בפלורידה, ארצות הברית. בעודה חברה בלהקה, שיתפה חורגי פעולה עם אמנים כמו הלסי וסטיב איוקי. באוקטובר 2018 הוציאה את סינגל הבכורה שלה "Expectations" תחת חברת ההקלטות קולומביה רקורדס. בינואר 2019 הוציאה את הסינגל "More Than That". המיני אלבום הראשון של חורגי, PRELUDE, יצא בשנת 2021. נורמני קורדיי: נולדה ב-31 במאי 1996 בג'ורג'יה, ארצות הברית. בעודה חברה בלהקה התחרתה נורמני בתחרות רוקדים עם כוכבים בשנת 2017 והוציאה את הסינגל "Love Lies" עם חאליד. לאחר פירוק הלהקה הוציאה נורמני מיני-אלבום משותף עם קלווין האריס, Normani x Calvin Harris. בנובמבר 2018 הוציאה את הסינגל "Waves" עם 6lack. הדואט שלה עם סם סמית', "Dancing with a Stranger" הגיע לצמרת המצעדים בריטניה וארצות הברית. נורמני הוציאה את סינגל הבכורה שלה "Motivation" באוגוסט 2019. לאחר מכן הוציאה שיר משותף עם אריאנה גרנדה וניקי מינאז' בשביל פסקול Charlie's Angels, ואת השיר "Diamonds" עם מייגן די סטליון בשביל הסרט ציפורי הטרף: והארלי קווין המהממת. בשנת 2021 הוציאה לאור את השיר "Wild Side" עם קארדי בי. קמילה קביו: נולדה ב-3 במרץ 1997 בקובה. בעודה חברה בלהקה, עבדה קביו על קריירת סולו במקביל, ביניהם שיתופי פעולה עם שון מנדס ומשין גאן קלי. לאחר עזיבתה את הלהקה בסוף 2016 קביו הוציאה את סינגל הבכורה שלה "Crying in the Club" ומאוחר יותר את אלבום הבכורה שלה, Camila שזכה להצלחה. הסינגל שלה, "Havana" הגיע לראש המצעדים ברחבי העולם, בין היתר גם בבריטניה וארצות הברית. הסינגל המשותף שלה עם שון מנדס, "Señorita", הפך לסינגל השני שלה שהגיע לראש מצעד הבילבורד. אלבומה השני, Romance יצא בסוף שנת 2019. היא כיכבה בעיבוד קולנועי לסינדרלה בשנת 2021. ערך מורחב – דיסקוגרפיה של פיפת' הרמוני Reflection :2015 2016: 7/27 2017: Fifth Harmony 2013: Better Together 2013: Juntos 2013: Juntos: Acoustic 2013: Better Together: Acoustic 2013: Better Together: The Remixes 2017: Spotify Singles 2013: Harmonize America Mall Tour 2013: Fifth Harmony Theatre Tour 2014: The Worst Kept Secret Tour 2014: Fifth Times a Charm Tour 2015–2016: The Reflection Tour 2016–2017: 7/27 Tour 2017–2018: PSA Tour 2013: I Wish Tour (שר לויד) 2014: The Neon Lights Tour (דמי לובאטו) 2014: Live on Tour (אוסטין מאהון) אתר האינטרנט הרשמי של פיפת' הרמוני (באנגלית) פיפת' הרמוני, ברשת החברתית פייסבוק פיפת' הרמוני, ברשת החברתית אקס (טוויטר) פיפת' הרמוני, ברשת החברתית אינסטגרם פיפת' הרמוני, ברשת החברתית טיקטוק פיפת' הרמוני, סרטונים בערוץ היוטיוב פיפת' הרמוני, במסד הנתונים הקולנועיים IMDb (באנגלית) פיפת' הרמוני, באתר ספוטיפיי פיפת' הרמוני, באתר סאונדקלאוד (באנגלית) פיפת' הרמוני, באתר Last.fm (באנגלית) פיפת' הרמוני, באתר AllMusic (באנגלית) פיפת' הרמוני, באתר MusicBrainz (באנגלית) פיפת' הרמוני, באתר דיזר פיפת' הרמוני, באתר Discogs (באנגלית) פיפת' הרמוני, באתר Songkick (באנגלית) פיפת' הרמוני, באתר Genius פיפת' הרמוני, באתר בילבורד (באנגלית) האתר הרשמי של הלהקה (באנגלית) Fifth Harmony בטוויטר Fifth Harmony בפייסבוק חגית גינזבורג, ‏יש תקווה: מתמודדי אקס פקטור ברחבי העולם שהפכו לכוכבים, באתר מעריב אונליין, 11 ביוני 2015 Bruno Mars Sisters Picking a Fight with 'X Factor' Singers, http://www.tmz.com, פורסם ב-25 באוקטובר 2012 What IS X Factor's Girl Group LYLAS (aka 1432)'s New Name?, http://www.wetpaint.com, פורסם ב-11 באוגוסט 2012 He's got the X Factor! Country singer Tate Stevens beats Carly Rose and Fifth Harmony to win $5m recording contract, http://www.dailymail.co.uk/, פורסם ב-21 בדצמבר 2012 Hollywire, Fifth Harmony Vs. Justin Bieber: Best Frank Ocean 'Thinking About You' Cover!?, יוטיוב, ‏28 בפברואר 2013 Fifth Harmony, Fifth Harmony - American (Lana Del Rey cover), יוטיוב, ‏9 במרץ 2013 Fifth Harmony, Fifth Harmony - Stay (Rihanna cover), יוטיוב, ‏3 באפריל 2013 Fifth Harmony, Fifth Harmony - Red (Taylor Swift Cover), יוטיוב, ‏20 באפריל 2013 Hollywire, Fifth Harmony Sing Favorite One Direction Song!, יוטיוב, ‏13 בפברואר 2013 "Twitter / edsheeran: @FifthHarmony incredible", טוויטר, ‏20 במרץ 2013 Fifth Harmony, Fifth Harmony - Honeymoon Avenue (Ariana Grande Cover), יוטיוב, ‏27 בספטמבר 2013 Jessica Sager, Fifth Harmony Team Up With Boyce Avenue to Cover Justin Timberlake's 'Mirrors' [Video], PopCrush (באנגלית) Fifth Harmony's Super Impressive Bruno Mars Cover (VIDEO), HuffPost, ‏2013-06-10 (באנגלית) Jessica Sager, Fifth Harmony, 'Miss Movin' On' – Song Review, PopCrush (באנגלית) Fifth Harmony, Fifth Harmony - Miss Movin' On (Official Video), יוטיוב, ‏15 ביולי 2013 'X Factor' Finalists Fifth Harmony Featured as Radio Disney's 'Next Big Thing' (Exclusive), The Hollywood Reporter (באנגלית) Fifth Harmony, Fifth Harmony - Me & My Girls (Official Video), יוטיוב, ‏25 באוגוסט 2013 Cher Lloyd Heading Out On I Wish Tour With Fifth Harmony, web.archive.org, ‏2013-10-12 21. Fifth Harmony: 21 Under 21 (2013), Billboard, ‏2013-09-25 Demi Lovato Announces 2014 Tour with Little Mix, Cher Lloyd, Fifth Harmony, Billboard, ‏2013-09-30 Brian Mansfield, Fifth Harmony to release debut EP, USA TODAY (באנגלית) "Fifth Harmony Chart History (Billboard 200)", Billboard Christina Garibaldi, Fifth Harmony Return To 'X Factor' With Booty-Poppin' Slumber Party, MTV News (באנגלית) A look back at Jingle Ball 2013 with Miley Cyrus, Fifth Harmony, Austin Mahone and others – Photos/Video, Attractions Magazine, ‏2014-01-01 (באנגלית) Jovani Fashions Announces Fifth Harmony as New Face for Prom 2014 and Contest, PRWeb Barbie and Fifth Harmony Kick-Off a Multi-Tiered Partnership in 2014, www.businesswire.com, ‏2014-01-30 (באנגלית) Fifth Harmony Announces a Secret Tour For Their Fans!, J-14, ‏2013-11-01 (באנגלית) Fifth Harmony: Big Winners at Radio Disney Music Awards 2014, Fifth Harmony: Big Winners at Radio Disney Music Awards 2014 | 2014 Radio Disney Music Awards, Fifth Harmony : Just Jared Jr. (באנגלית) Camilla Cabello And Shawn Mendes: Everything We Know About Their Relationship, TheThings, ‏2020-05-06 (באנגלית) Chiderah Monde, MTV VMAs 2014: Who is Fifth Harmony? Girl group beats Sam Smith, other acts for Artist to Watch Moonman, nydailynews.com Fifth Harmony, Fifth Harmony - Sledgehammer (Official Video), יוטיוב, ‏25 בנובמבר 2014 See 10 Covers of "All I Want For Christmas Is You", www.lofficielusa.com (באנגלית) Fifth Harmony Cover Mark Ronson's 'Uptown Funk' And It's A-MAZING!, Capital (באנגלית) Fifth Harmony, Fifth Harmony - Worth It (Official Audio) ft. Kid Ink, יוטיוב, ‏19 בינואר 2015 Emilee Lindner, Fifth Harmony And Becky G 'Left Swipe Dat' In New Song, MTV News (באנגלית) Watch Fifth Harmony Sing Happy Birthday at the White House, Billboard, ‏2015-04-08 2015 Radio Disney Music Awards: See the Winners List!, Billboard, ‏2015-04-25 Fifth Harmony Teams Up With Peta2 for ‘Be An Angel for Animals’ PSA – Watch Now!, Fifth Harmony Teams Up With Peta2 for ‘Be An Angel for Animals’ PSA – Watch Now! | Ally Brooke, Camila Cabello, Dinah Hansen, Fifth Harmony, Lauren Jauregui, Normani Hamilton : Just Jared Jr. (באנגלית) Fifth Harmony Are the New Candie's Girls: See BTS Pics From the Shoot!, Us Weekly, ‏2015-06-24 (באנגלית) New Video, Watch Fifth Harmony's Glam New "Rock Your Candie's" Video, Fuse (באנגלית) Billboard Women in Music 2015: Lady Gaga, Selena Gomez, Missy Elliott & More Are Celebrated, Billboard, ‏2015-12-11 Fifth Harmony ‘Work From Home’ On ‘Kimmel’ After Dropping New Song ‘The Life’ (Video), Fifth Harmony ‘Work From Home’ On ‘Kimmel’ After Dropping New Song ‘The Life’ (Video) | Ally Brooke, Camila Cabello, Dinah Hansen, Fifth Harmony, Lauren Jauregui, Music, Normani Kordei : Just Jared Jr. (באנגלית) Taylor Weatherby, Fifth Harmony ‘7/27’ Album Review: 5H Drop Their Most Fierce Album Yet, Hollywood Life, ‏2016-05-27 (באנגלית) קמילה קביו עוזבת את פיפת' הרמוני, באתר ‏מאקו‏, 19 בדצמבר 2016 Fifth Harmony Re-Signs With Epic Records, Billboard, ‏2017-01-06 Fifth Harmony’s New Single Comes With The Steamiest Cover Art - MTV, web.archive.org, ‏2017-05-30 Fifth Harmony’s New Album Is Reportedly Self-Titled, idolator, ‏2017-07-25 Fifth Harmony Plays 'Flinch' With James Corden, Performs 'He Like That', Billboard, ‏2017-09-13 חן פרורדין, ‏הסוף של פיפת' הרמוני, באתר ‏מאקו‏, 19 במרץ 2018 Fifth Harmony's Harmonizers React to Group's Hiatus on Social Media, בילבורד, ‏12 במאי 2018 Fifth Harmony's 'Don't Say You Love Me' Video: Watch The Visual, בילבורד, ‏18 במאי 2018